paragraph_text: Daljnje razdoblje karakterizira otvorena podrška opremanju, naoružavanju i izravnom instrumentaliziranju "balvan revolucije", a poslije i u otvorenoj agresiji Jugoslavenske narodne armije na Republiku Hrvatsku. Nekadašnja savezna vojska JNA, sa svim materijalno - tehničkim resursima sva tri roda vojske - KoV, RZ i PZO, mornarica. Čitava JNA, sa svim borbenim sredstvima koje je imala u svom inventaru, kao i vojnim obavještajnim kapacitetima, te je tako izravno stala na stranu pobunjene manjine koju su činili Srbi i tako se otvoreno uključuje u agresiju na Republiku Hrvatsku. Svi ti događaji najčvršći su dokaz da je preuzimanje JNA od strane srpskih i crnogorskih "tvrdolinijaša" i njihova brojčana nadmoć temeljena na nesrazmjeru njihovog broja na vodećim pozicijama unutar JNA u odnosu na ukupni broj Srba i Crnogoraca u bivšoj SFRJ, ujedno bio osnovni preduvjet za ostvarenje velikosrpskog projekta u skladu s velikosrpskim programom iz 1986. pod nazivom Memorandum SANU, a pobuna srpske narodne manjine trebala je poslužiti kao svojevrstan 'casus belli' za okupaciju razoružane Republike Hrvatske. I Služba, kao u druga tijela državne uprave, prolaze u to vrijeme kroz teško razdoblje jer određen broj djelatnika ne prihvaća društveno-političke promjene i napušta Službu. Svjesni kako se priprema agresija na RH nastoji se sačuvati zdrava jezgra Službe i pripremiti za razdoblje koje slijedi.